钦定古今图书集成/理学汇编/学行典/第188卷 > 孙悦
## 钦定古今图书集成/理学汇编/学行典/第188卷 > 孙悦

按《东阳县志》：“孙悦，字献之，读书尚义，善于诗词。宣和
初，悦兄为寇执，欲兵之。悦急出告曰：‘勿杀兄，吾请代
死’。寇欲并戮之。旁有识其义者，止于众曰：‘此皆善人，
不可杀我。将白诸佛，时以贼首称佛也’。贼首出，召兄
弟问曰：‘爱生恶死，人之常情，汝何不惜死耶’？悦答曰：
‘非不惜死，顾我与兄同气分形，父母连丧，遭乱未举，
况兄有弱妻幼子，死则狼狈。我幼且无能为，愿请以
身代’。”贼首义之，遂两释焉。复给以识号，使佩之，曰：“有
欲杀汝者，以此示之。”由是兄弟俱免难。